|  |
| --- |
| **Objekta higiēniskais novērtējums** |
| Rīgā |

|  |
| --- |
| 18.10.2022 |

|  |
| --- |
| 1. **Objekta nosaukums:** Bērnu diennakts nometne “Ukrainas bojāgājušo policistu bērnu nometne 2022”
 |
| 1. **Objekta īpašnieks:** Nodrošinājuma valsts aģentūra, reģistrācijas Nr. 90009112024
 |
| 1. **Objekta adrese:** Iekšlietu ministrijas veselības un sporta centra nodaļa “Dzintari”,Piestātnes iela 14, Jūrmala
 |
| 1. **Novērtēšanu veica:** 14.10.2022. vides veselības analītiķes Jeļena Gorjačeva un Līga Ābolkalna
 |
| 1. **Novērtēšanā piedalījās:** Nodrošinājuma valsts aģentūras namu pārzine Iveta Kazakeviča
 |
| 1. **Konstatēts:**

**6.1. Vispārīgās ziņas par objektu/ objekta raksturojums**Jaunsardzes centrs sadarbībā ar Valsts policiju rīko bērnu diennakts nometni “Ukrainas bojāgājušo policistu bērnu nometne 2022”, kurā piedalīsies 40 bērni un jaunieši vecumā no 12 līdz 19 gadiem. Nometne sākies 23.10.2022. un ilgs līdz 28.10.2022. Dalībnieki tiks izmitināti Iekšlietu ministrijas veselības un sporta centra (turpmāk -centrs) Nodaļā “Dzintari”, kas atrodas Jūrmalā, Piestātnes ielā 14. Centra teritorijā atrodas vairākas ēkas. Dalībnieku izmitināšana paredzēta hostelī Piestātnes ielā 14 k-4, kurā ir pieejamas 10 istabiņas, kopumā 23 gultas vietas, un tajā ir vienvietīgi, divvietīgi un trīsvietīgi numuriņi. Divas tualetes (vīriešu un sieviešu) un dušas telpas (vīriešu un sieviešu) ir pieejamas ēkas 1.stāvā. Hostelī ir atpūtas telpa un koplietošanas virtuves zona. Dalībnieku izmitināšana paredzēta arī divstāvu ēkā, kas atrodas Piestātnes ielā 14 k-8. Ēkā ir pieejami 16 numuriņi, 32 gultas vietas. Katrā numuriņā ir priekštelpa ar garderobes zonu, divas vienguļamās gultas, sanitārais mezgls ar dušu un tualeti. Nometnes dalībnieki tiks nodrošināti ar segām, spilveniem un gultas veļu. Ēkās ir nodrošināta apkure un karstā ūdens cirkulācija. Sanitārās ierīces atrodas darba kārtībā. Lielā semināru zāle/mācību telpa ir pieejama Piestātnes ielā 14 k-1, 1.stāvā. Mācību telpa ir aprīkota ar galdiem un krēsliem. Tajā pašā stāvā atrodas divas tualetes telpas (vīriešu un sieviešu). Nometnē ir nodrošināta vieta vai telpa īslaicīgai dalībnieka izolācijai infekcijas slimību gadījumos, līdz ierodas likumiskie pārstāvji vai neatliekamās medicīniskās palīdzības dienesta pārstāvji. Dalībnieku ēdināšana paredzēta uz vietas “Dzintari” ēdnīcā, kā arī citās sabiedriskās ēdināšanas vietās, kad dalībnieki dosies ekskursijās. Aktivitātes tiks rīkotas gan centra teritorijā, gan arī ārpus tās. Centra teritorija ir sakopta un tās tuvumā neatrodas institūcijas (objekti), kuru darbība var apdraudēt dalībnieku drošību un veselību. Nometnes vadītājs – Gunārs Strazdiņš, nometņu vadītāja apliecība Nr. 116-00293.**6.2. Iekštelpu virsmu apdare**Telpu iekšējai apdarei izmantoti kvalitatīvie un telpu funkcijai atbilstošie materiāli. Telpu higiēniskais stāvoklis ir apmierinošs. **6.3. Apgaismojums**Dabiskais un mākslīgais. **6.4. Siltumapgāde** Autonoma gāzes apkure. **6.5. Gaisa apmaiņa** Dabiskā caur logiem, durvīm un piespiedu nosūces ventilācijas sistēma.**6.6. Ūdens apgāde**Pieslēgums pilsētas centralizētajiem ūdensapgādes tīkliem. Autonomā karstā ūdens apgādes sistēma. Sanitārajos mezglos ir nodrošināta karstā ūdens cirkulācija.**6.7. Kanalizācijas sistēma**Centralizētie kanalizācijas tīkli. **6.8. Teritorijas labiekārtošana**Teritorija ir labiekārtota, apzaļumota un droša dalībniekiem. **6.9. Vides pieejamība**Nav paredzēta. Nometnes darbībā nepiedalīsies dalībnieki ar funkcionālajiem traucējumiem.**6.10.Riska faktoru novērtēšana un cita informācija**Nodrošināt tualetes telpas ar šķidrajām ziepēm roku mazgāšanai un vienreizējās lietošanas roku susināšanas līdzekļiem (vienreizējās lietošanas dvieļi) vai roku žāvēšanas iekārtām. Ārpus nometnes norises vietas nodrošināt higiēnas normu ievērošanu. |
| 7. **Slēdziens**Objekts „Bērnu diennakts nometne „Ukrainas bojāgājušo policistu bērnu nometne 2022”” Piestātnes ielā 14, Jūrmalā atbilst higiēnas prasībām. |
| 1. **Rekomendējamie pasākumi**

- Objekta darbības laikā ievērot 28.09.2021. Ministru kabineta noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības;- Objekta darbības laikā ievērot ar Veselības ministriju 15.06.2022. saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem. - Ievērot Ministru kabineta 01.09.2009. noteikumus Nr. 981 „Bērnu nometņu organizēšanas un darbības kārtība”, kā arī nodrošināt pretepidēmiskā režīma ievērošanu un bērnu veselībai drošu vidi.- Nometnē nodrošina vietu vai telpu uzkopšanas inventāra uzglabāšanai. Dezinfekcijas līdzekļus uzglabā dalībniekiem nepieejamā vietā.- Nodrošināt tualetes telpas ar šķidrajām ziepēm roku mazgāšanai un vienreizējās lietošanas roku susināšanas līdzekļiem (vienreizējās lietošanas dvieļi) vai roku žāvēšanas iekārtām.  |

|  |  |
| --- | --- |
| Sabiedrības veselības departamenta |  |
| Higiēnas novērtēšanas nodaļas vides veselības analītiķe | Jeļena Gorjačeva |

|  |
| --- |
| Jeļena Gorjačeva, tālr. 67081537 |
| jelena.gorjaceva@vi.gov.lv |